ΓΡΑΠΤΗ ΕΡΩΤΗΣΗ E-0571/00

υποβολή: Christopher Huhne (ELDR) προς το Συμβούλιο

(2 Μαρτίου 2000)

Θέμα: Λογοδοσία.

Συμφωνεί το Συμβούλιο ότι ένα ουσιώδες μέρος της δημοκρατικής διαδικασίας έγκειται στο να γνωρίζουν οι πολίτες οι οποίοι επηρεάζονται από αποφάσεις της Ευρωπαϊκής Ένωσης, πώς ψήφισαν οι εκπρόσωποί τους κατά την λήψη αυτών των αποφάσεων έτσι ώστε αυτοί να είναιπόλογοι του εκλογικού σώματος;

Κοινή απάντηση στις γραπτές ερωτήσεις E-0569/00, E-0571/00 και Ε-0572/00

(8 Ιουνίου 2000)

Όλα τα μέλη του Συμβουλίου συμφωνούν ότι η δημοσιότητα και η διαφάνεια αποτελούν ουσιαστικά στοιχεία της δημοκρατικής διαδικασίας. Όπως προβλέπεται στο προοίμιο της Συνθήκης για την Ευρωπαϊκή Ένωση, κοινός μας στόχος είναι η δημιουργία μιας ολοένα και στενότερης ένωσης μεταξύ των λαών της Ευρώπης, στην οποία οι αποφάσεις λαμβάνονται όσον το δυνατόν εγγύτερα στους πολίτες.

Το Συμβούλιο έχει επανειλημμένα διαβεβαιώσει ότι είναι αποφασισμένο να εργαστεί για περισσότερη διαφάνεια, διατηρώντας παράλληλα την αποτελεσματικότητα της διαδικασίας λήψης αποφάσεων που ακολουθεί.

Αυτό επιβεβαιώνεται και από τα ακόλουθα ληφθέντα μέτρα:

- μετά από κάθε συνεδρίαση του Συμβουλίου εκδίδεται δελτίο τύπου στο οποίο παρέχονται πληροφορίες σχετικά με τις αποφάσεις που εξέδωσε το Συμβούλιο και επισημαίνονται οι αποφάσεις στων οποίων τις δηλώσεις προς καταχώρηση στα πρακτικά μπορεί να έχει πρόσβαση το κοινό. Τις δηλώσεις αυτές μπορεί κανείς να προμηθευτεί από το Γραφείο Τύπου αμέσως μετά τη συνεδρίαση του Συμβουλίου. Το κοινό μπορεί επίσης να έχει πρόσβαση στα δελτία τύπου, καθώς και στα αποτελέσματα της ψηφοφορίας για νομοθετικές πράξεις και στις δηλώσεις προς καταχώρηση στα πρακτικά μέσω του Διαδικτύου από τη θέση του Συμβουλίου,

- το κοινό έχει πρόσβαση σε μηνιαίο κατάλογο των πράξεων του Συμβουλίου. Ο κατάλογος αυτός απαριθμεί τις νομοθετικές και μη νομοθετικές πράξεις του Συμβουλίου και συμπεριλαμβάνει τα αποτελέσματα των ψηφοφοριών, τις επεξηγήσεις ψήφου και τις δηλώσεις προς καταχώρηση στα πρακτικά, όταν το Συμβούλιο ενεργεί στα πλαίσια της νομοθετικής του εξουσίας. Επισημαίνεται ότι μόνο τα εγκριθέντα πρακτικά είναι επίσημα. Το κοινό μπορεί να έχει πρόσβαση σε αυτά μέσω του Διαδικτύου από τη θέση EUDOR, σημείο Διαφάνεια των νομοθετικών πράξεων του Συμβουλίου. Πληροφορίες σχετικά με τη νομοθετική διαφάνεια του Συμβουλίου διατίθενται και μέσω ηλεκτρονικού ταχυδρομείου στη διεύθυνση:

- το Συμβούλιο διεξάγει επίσης ανοιχτές συζητήσεις σχετικά με το πρόγραμμα της Προεδρίας για τις Γενικές Υποθέσεις και τα Οικονομικά και Δημοσιονομικά ζητήματα. Το Συμβούλιο μπορεί να αποφασίζει τη διεξαγωγή και άλλων ανοιχτών συζητήσεων,

- η πρόσβαση του κοινού στα έγγραφα του Συμβουλίου ρυθμίζεται από την απόφαση του Συμβουλίου 93/731 της 20ης Δεκεμβρίου 1993. Ο αριθμός των αιτήσεων πουποβάλλονται από το κοινό για πρόσβαση σε έγγραφα αυξήθηκε σταθερά μετά την έκδοση της εν λόγω απόφασης. Επίσης, από 1ης Ιανουαρίου 1999 δημιουργήθηκε πρόσβαση στο δημόσιο μητρώο των εγγράφων του Συμβουλίου από τη θέση του Συμβουλίου στο Διαδίκτυο, δίνοντας κατ' αυτόν τον τρόπο στους πολίτες της Ένωσης τη δυνατότητα να εντοπίζουν έγγραφα του Συμβουλίου και ναποβάλλουν σχετικές αιτήσεις. Μετά την έναρξη της πρόσβασης στο μητρώο αυτό, ο αριθμός των αιτήσεων για έγγραφα του Συμβουλίου έχειπερδιπλασιαστεί. Έγγραφα που αφορούν περιπτώσεις στις οποίες θεωρείται ότι το Συμβούλιο ενεργεί στα πλαίσια της νομοθετικής του εξουσίας καθίστανται κατ' αρχήν προσιτά στο κοινό αφού εκδοθεί η πράξη του Συμβουλίου,

- από τον Ιανουάριο του τρέχοντος έτους το κοινό έχει πρόσβαση μέσω της θέσης του Συμβουλίου στο Διαδίκτυο σε κατάλογο σημείων που περιέχονται στις προσωρινές ημερήσιες διατάξεις συνεδριάσεων του Συμβουλίου και των προπαρασκευαστικών ομάδων και επιτροπών του και αναφέρονται σε περιπτώσεις στις οποίες το Συμβούλιο ενεργεί στα πλαίσια της νομοθετικής του εξουσίας, όπως ορίζεται στο άρθρο 6 του Εσωτερικού του Κανονισμού. Επίσης δημοσιεύεται στη θέση του Συμβουλίου στο Διαδίκτυο το χρονοδιάγραμμα των συνεδριάσεων του Συμβουλίου.

Τέλος, η Επιτροπή έχειποβάλει την πρότασή της σχετικά με την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής, προκειμένου να εφαρμοστεί το άρθρο 255 της Συνθήκης για την Ευρωπαϊκή Ένωση. Οι νέες αυτές ρυθμίσεις θα πρέπει να εγκριθούν από το Ευρωπαϊκό Κοινοβούλιο και το Συμβούλιο.